Exqrch/javanese-Komodo-pixelgpt huggingface dataset:
Rasi lintang punika kedahipun saged dipunbédakaken kaliyan rasi lintang Lupus, inggih punika srigal
Lepus inggih sapérangan ageng nggmbaraken truwelu ingkang dipunburu déning Orion, ingkang ugi mburu waung ingkang dipungambaraken déning rasi lintang "Canis Major" lan "Canis Minor"
Rasi lintang punika ugi dipungayutaken kaliyan mitos lunar, mliginipun wulan ingkang kadya truwelu
Rasi lintang Lepus gadhah laladan ingkang ambanipun kirang langkung 290 drajat persegi lan ngewrat satunggal lintang ingkang dipunmangertosi minangka planit-planit
Rasi lintang Lepus saged dipuntingali wonten ing garis lintang ing antawisipun +63° lan-90° lan badhé katingal saé dipuntingali ing jam 9 dalu ing salebeting sasi Januari
Déné lintang-lintang ingkang wonten ing rasi lintang Leus ing antawisipun inggih punika: Lepus inggih ugi taksih kalebet wonten ing kulawarga rasi lintang Orion sesarengan kaliyan rasi lintang Orion, Canis Major, Canis Minor, lan Monoceros
Déné rasi lintang ingkang wonten ing sakiteripun Lepus inggih punika rasi lintang Orion, Eridanus, Monoceros, Canis Major, Columba lan Caelum.
Leo Minor Leo Minor inggih punika salah satunggaling rasi lintang ingkang alit lan boten gadhah daya mapan wonten ing belahan langit sisih lor, ingkang mapan ing sak kiduling garis langit khatulistiwa
Ing basa Latin, leo minor gadhah teges "singa alit", ingkang kosok wangsulipun saking rasi lintang Leo, inggih punika singa ageng
Rasi lintang punika mapan ing antawisipun ingkang langkung ageng inggih rasi lintang Ursa Major ing sisih kidul lan Leo ing sisih kidul
Leo alit inggih waunipun boten dipunanggep minangka rasi lintang ingkang kepisah déning para astronom klasik, nanging lajeng dados rasi lintang sasampunipun dipunbiwarakaken déning Johannes Hevelius ing taun 1687
Rasi lintang Leo Minor gadhah tlatah ingkang ambanipun kirang langkung 232 drajat persegi lan ngewrat satunggal lintang ingkang dipunmangertosi minangka planit-planit
Rasi lintang Leo Minor saged dipuntingali wonten ing garis lintang ing antawisipun +90° lan-45° lan badhé katingal saé dipuntingali ing jam 9 dalu ing salebeting sasi April
Leo Minor boten gadhah kathah lintang ingkang padhangipun langkung saking sekawan magnitudo
Déné lintang-lintang ingkang wonten ing rasi lintang Leus ing antawisipun inggih punika: Objek langit lebet ingkang paling saged ipuntingali ing rasi lintang Leo Minor punika inggih NGC 3003, "a Wolf Rayet Galaxy" ingkang padhang, panas lan kalebt lintang ingkang amba lan lengan spiran asimetris, ingkang tebihipun kirang langkung 80 taun cahya
Leo Minor inggih ugi taksih kalebet wonten ing kulawarga rasi lintang Ursa Major sesarengan kaliyan rasi lintang Ursa Major, Ursa Minor, Draco, Canes Venatici, Bootes, Coma Berenices, Corona Borealis, Camelopardalis lan Lynx
Déné rasi lintang ingkang wonten ing sakiteripun Leo Minor inggih punika rasi lintang Ursa Minor, Lynx, Cancer, lan Leo.
Katarina saking Alexandria Katarina saking Alexandria punika satunggiling santa ingkang dipunanggep minangka pangreksa Univèrsitas Sorbonne, para filsuf, pustakawan, lan kenya-kenya ingkang kepéngin palakrami
Boten wonten data historis ingkang cetha prakawis Katarina, nanging namung wonten cariyos ingkang mèmper legendha kémawon prakawis piyambakipun
Senadyan mekaten, cariyos kagesangan Katarina dados inspirasi kanggé para santa sanèsipun, kados déné Katarina saking Siena, Katarina saking Swèdhen, Katarina Laboure, lan sanès-sanèsipun
Cariyos Katarina ingkang mèmper legendha dipunwiwiti nalika Katarina badhé palakrami lan pados satunggiling calon garwa
Piyambakipun gadhah tékad kanggé palakrami kaliyan satunggiling priya ingkang langkung pinter, langkung sugih, lan langkung kawasa katimbang piyambakipun
Punika awrat, awit Katarina punika satunggiling putri bangsawan ingkang sugih lan pinter
Ing satunggiling dinten, piyambakipun késah manggihi satunggiling rahib ingkang wicaksana lan nyuwun pitedahipun
Rahib punika lajeng cariyos prakawis Yésus minangka satunggiling priya ingkang ngluwihi sadaya kritéria Katarina
Pungkasanipun, Katarina gadhah komitmen kanggé ngabdi dhumateng Yésus lan dados Kristen
Komitmen Katarina minangka satunggiling Kristen kiyat sanget, saéngga panjenenganipun naté dhebat kaliyan 50 filsuf lan menangaken padhebatan wau
Ing pungkasan kagesanganipun, Katarina tilar donya minangka martir amargi njaga iman dhumateng Yésus.
Katarina saking Swedia Katarina saking Swèdhen (1331-1381) punika satunggiling pamimpin biara mirunggan pawèstri ing Swèdhen
Katarina punika putri angka sekawan saking wolu sadhèrèk
Bapanipun punika Ulf saking Godmarsson lan ibunipun punika Santa Brigidia
Katarina palakrami kaliyan Eggard Lydersson ingkang gadhah badan cacat
Piyambakipun kathi setya ngrawat garwanipun puniku
Nalika ibunipun nindakaken lelampahan dhumateng Roma lan Yerusalem nalika taun 1349 lan salajengipun, piyambakipun tumut ugi
Sasampunipun wangsul malih dhumateng Swèdhen, panjenenganipun ngrawat garwanipun malih dumugi garwanipun tilar donya
Wiwit wekdal puniku, piyambakipun langkung asring tumut aktivitas kaagaman ibunipun, khususipun ing biara mirunggan pawèstri ingkang dipundegaken déning ibunipun
Ing tembé wingking, Katarina nggantosaken ibunipun minangka abbas (pamimpin biara) lan dados salah satunggil tokoh wigatos ing salebetipun sajarah Ordo Brigidia.
Siena Siena iku kutha ing "regione" Toscana, Italia, kang ana ing #ALIH kanthi kadhuwuran 322 m (1056 kaki)
Kutha iki uga wujud kutha krajan provinsi Siena
Kutha Siena iku markas kanggo klub bal-balan Siena FC
Siena wujud pusat wisata kang merak ati, kanthi punjul 1,2 yuta turis saben taun Pranala njaba
Toscana · Komunitas ing Provinsi Siena
Charles Wesley Charles Wesley bebarengan karo seduluré John Wesley iku pangadeg obahan metodis
Gerakan iki banjur nrembaka dadi gréja metodis sing isih bisa "bertahan" tekan saiki amarga perjuwangan kaloro sadulur Wesley iki
Kaloroné wujud pandhita ing gréja metodis
Tekan saiki, gréja metodis wujud gréja gedhé dhéwé kaloro ing Amérika lan wujud golongan protèstan paling indhepèndhen ing Britania Raya
Charles Wesley (#ALIH) iku pamimpin obahan metodis ing Inggris, anaké pandhita gréja Anglikan lan penyair Samuel Wesley, wujud adhi kandhungé pandhita gréja Metodis John Wesley lan pandhita gréja Anglikan Samuel Wesley, lan wujud bapané musisi Samuel Wesley, lan simbah kakungé musisi Samuel Sebastian Wesley
Ajaran téologi Wesley asifat Arminian, sing duwé keyakinan yèn Calvinisme lan pandhangan-pandhangané ngenani pilihan predestinasi wujud sawijining langkah kapisah saka Antinomianisme
Ciri Arminianisme Wesley sadulur iki marakaké kapisah saka tokoh gedhé liya kabangkitan evangelis nalika taun 1740, ya iku George Whitefield (1714-1770), sing wujud salah siji "sahabat lama" saka Golongan Suci
Whitefield dadi pambéla kuwat téologi Gréja Reformasi lan "bertahan" ing sangisoré payung Gréja Inggris, sarta ora kepéngin nggabung karo Gerakan Metodis
Sakwéné kariré, Charles Wesley mublikasikaké nem èwu hymne, sapérangan ing antarané: Greja Metodis
Wesley sadulur ngumpulaké jemaaté sajeroning himpunan-himpunan sing ngadeg ing sisihé gréja-gréja lokal
Sanajan mangkono, gréja Anglikan duwé sikap mungsuhi saéngga akiré misahaké dhiri lan ngadegaké gréja Metodis
Yuki-onna Yuki-onna (雪女, Yuki-onna kanthi barès ateges "Wanita Salju") inggih punika sosok spirit utawi yōkai wonten ing carita rakyat Jepang
Yuki-onna punika kalebet figur ingkang kondhang ing sastra Jepang, manga, lan anime
Kadang kala Yuki-onna ugi dipunwastani minangka Gadis Salju (雪娘, Yuki-musume), Peri Salju (yuki-onago), Sundal Salju (yukijorō), Kakak Salju (yuki anesa), Ibu Salju (yuki-omba), Simbah Salju (yukinba; saking Ehime）, "yukifuri-baba" (saking Nagano)
Yuki-onna medal nalika wengi wonten saljunipun minangka sosok wanita ayu mawi awak ingkang dhuwur lan rambut ingkang ireng ugi tutukipun biru pucet
Kulitipun pucet lan kadang kala transparan saéngga katingal mbaur kaliyan salju (kados ingkang kondhang kacariyosaken wonten ing buku anggitanipun Lafcadio Hearn, "")
Kadang kala Yuki-onna ngagem kimono putih, Nanging legénda sanèsipun damel deskripsi Yuki-onna minangka wanita ingkang boten ngagem busana lan namung praupan sarta rambut ingkang katingal ing tengah-tengahing salju
Miturut legénda, Yuki-onna ingkang wonten gegayutanipun kaliyan mangsa adhem lan "badai salju" punika arwah saking tiyang ingkang séda ing salju
Praupanipun katingal ayu lan kalem, nanging sipatipun tegel nalika matèni tiyang ingkang boten salah
DUmugi abad kaping 18, kathahipun legénda nyariosaken Yuki-onna minangka makluk ingkang ala
Ing kisah masa sapunika, sosok Yuki-onna asring dipungambaraken langkung "manusiawi"
Nalika jaman rumiyin wonten kalih tiyang ingkang pakaryanipun negot kayu, Minokichi lan Mosaku
Minokichi taksih enèm déné Mosaku sampun sepuh
Ing sawijining dinten ing mangsa adhem, tiyang kalih punika boten langsung kondur bibar negor kayu amargi kénging badai salju
Tiyang kalih punika lajeng manggihaken pondhok lan nyipeng wonten ing mriku dalu mau
Nalika ing tengahing dalu, Mosaku wungu lan ningali wanita mawi busana sarwa putih
Wanita mau "menghembuskan" napasipun dhateng Mosaku saéngga tiyang sepuh mau séda amargi kademen
Bibar matèni Mosaku, Yuki-onna nyelaki Minokichi kanggé nglampahi menapa ingkang smai kaliyan kala wau, nanging banjur meneng sinambi ningali Minokichi
Yuki-onna matur bilih badhé matèni Minokichi nanaging boten siyos amargi piyambakipun gadhah praupan ingkang bagus lan taksih enèm
Wanita mau lajeng ngancem Minokichi supados boten nyariosaken kadadosan punika dhateng tiyang sanès, manawi dipunlampahi Yuki-onna badhé matèni Minokichi
Pinten-pinten taun salajengipun, Minokichi kepanggih kaliyan wanita ayu kanthi nama Oyuki ("yuki" = "salju") banjur manten
Oyuki punika garwa ingkang saé saéngga tiyang kalih punika gesang kanthi bagya mulya lan gadhah laré
Sanajan sampun gesang sesarengan dangu, nanging Oyuki boten katingal tambah tuwa
Ing sawijing dalu, bibar laré-larénipun tilem Minokichi ngendika marang Oyuki bilih saben piyambakipun ningali Oyuki, piyambakipun kengetan kaliha prastawa aneh ingkang kalampahan nalika taksih enèm
Minokichi matur bilih naté ningali sosok wanita ayu kados Oyuki
Bibar rampung anggènipun matur, Oyuki dukha sanget lan ngaku bilih wanita ingkang naté kepanggih kaliyan Minokichi punika Oyuki
Oyuki matur bilih badhé matèni Minokichi manawi nyariosaken carita mau marang tiyang sanès
Nanging Oyuki boten saged matèni Minokichi amargi kengetan gesangipun laré-laré.
Bibar maringi pesen supados Minokichi ngurus laré-larénipun, wanita mau ical lan boten naté katingal malih
Wonten ing budaya populer
Yuki-onna medal wonten ing filem, acara TV, lan literatur kados novèl ugi manga
Kisah Yuki-onna antawisipun: Réferènsi.
Nicolas Chamfort Nicolas Chamfort inggih punika salah satunggaling "sastrawan" saking Perancis
Chamfort miyos ing Clermont, Perancis sasi Juni taun 1740, lan séda ing Paris surya kaping 13 April 1794
Ingkang naté dipunserat kaliyan Chamfort kados ta komedi, artikel pulitik, kritik sastra, potret, surat, lan ayat-ayat
Lacerta Lacerta inggih punika salah stunggaling jinis rasi lintang ingkang alit lan boten gadhah daya ingkang kiyat ingkang mapan wonten ing belahan langit sisih lor
Nama Lacerta ing basa Latin dipunsebat "kadal"
Lacerta inggih sepisanan dipudamel damel déning astronom Polish, inggih punika Johannes Hevelius ing abad kaping 17
Ing rikala wekdal, rasi lintang punika dipunsebat ugi Cassiopeia alit amargi padhangipun lintang mbentuk kados aksara "W", ingkang kados ingkang katingal ing rasi lintang Cassiopeia
Lacerta inggih ugi kalebet wonten ing 88 rasi lintang modhern ingkang dipunandharaken déning International Astronomical Union
Déné rasi lintang Lacerta punika mapan ing antawisipun rasi lintang Cassiopeia lan Andromeda ing pérangan langit sisih lor, lan ugi mapan ing sisih lor saking galaksi Bimasekti
RAsi lintang Lacerta gadhah tlatah ingkang ambanipun kirang langkung 201 drajat persegi lan ngewrat satunggal lintang ingkang dipunmangertosi minangka planit-planit
Rasi lintang Lacerta punika saged dipuntingali ing garis lintang antawisipun +90° lan-40° lan paling saée dipuntingali ing jam 9 dalu ing salebeting sasi Oktober
Lintang ingkang padhang piyambak wonten ing rasi lintang Lacerta punika inggih lintang "alpha Lacertae", satunggaling lintang optik binat kanthi gadhah magnitudo 3,777, ingkang tebihipun kirang langkung 102 taun cahya saking bumi
Lintang punika gadhah tipe spektral saking A1 V lan punika kalebet lintang ganda opptik
"Beta Lacertae]], inggih satunggaling raksasa jene kanthi magnitudo 4,4 lan mapan wonten ingjarak 170 taun cahya saking bumi
Lintang sanèsipun ingkang wonten ing rasi lintang punika inggih "Roe 47", sistem lintang ingkang gadhah gangsal komponèn, lan "ADS 16402", sistem lintang binar ingkang ngemu kalih lintang ingkang meh sami wujudipun kados srengéngé
Lacerta boten gadhah kathah objek "Messier", galaksi ingkang padhang utawi "globular clusters"
Nanging rasi lintang punika ngemu sapérangan kluster kebikak lan lintang gandam kados ta IC 5271, satunggaling planit nebula ingkang lemah
NGC 7243, ugi dipunmangertosi minangka "Caldwell 16", satunggaling kluster lintang kebikak caket kaliyan "alpha Lacertae", ingkang kasusun saking lintang biru lan pethak, ingkang mapan wonten ing jarak ingkang tebihipu kirang langkung 2.800 taun cahya
Lacerta taksih kalebet satunggal kulawarga saking rasi lintang Perseus, sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Auriga lan Triangulum
Rasi lintang LAcerta ugi dipunkiteri déning rasi lintang sanèsipun kados ta rasi lintang Andromeda, Cassiopeia, Cepheus, Cygnus lan Pegasus.
Indus (rasi lintang) Indus inggih punika salah satunggaling jinis rasi lintang ingkang mapan wonten ing belahan langit sisih kidul
Rasi lintang Indus punika kalebet wonten ing kalih welas rasi lintang ingkang dipuntliti déning navigator Walanda, Pieter Dirkszoon Keyser lan Frederick de Houtman, lajeng dipundamel peta déning astronom Walanda Petrus Plancius
Rasi lintang Indus sepisanan dipungambar wonten ing atlas Johann Bayer "Uranometria" ing taun 1603
Rasi lintang Indus gadhah tlatah ingkang ambanipun kirang langkung 294 drajat persegi lan ngewrat satunggal lintang ingkang dipunmangertosi minangka planit-planit
Rasi lintang Lacerta punika saged dipuntingali ing garis lintang antawisipun +15° lan-90° lan paling saée dipuntingali ing jam 9 dalu ing salebeting sasi September
Lintang ingkang padhang piyambak wonten ing rasi lintang Lacerta punika inggih lintang "alpha Indi", satunggaling lintang raksasa oranye ing sistem multi lintang, kanthi magnitudo ingkang saged katingal ingg 3,11
Tiyang Arab nyebat lintang punika kanthi sebatan "Al Nair" (iluminasi)
Lintang punika ugi dipunmengertosi minangka bangsa Persian déning misionaris Jesuit ing pungkasaning abd kaping 17
Lintang punika mapan wonten ing jarak ingkang tebihipun kirang langkung 100 taun cahya saking bumi
"Beta Indi" inggih punika lintang ingkang padhang piyambak nomer kalih wonten ing rasi lintang punika, ingkang kalebet raksasa padhang tipe K kanthi magnitodo 3,658 Lintang sanèsipun ingakng wonten ing rasi lintang Indus inggih punika lintang "epsilon Indi", ingkang tebihipun kirang langkung 11,82 taun cahya lan kalebet lintang ingkang paling caket kaliyan bumi
Lintang punika kalebet jinis kurcaci oranye kanthi sepasang kurcaci coklat ingkang ngorbit wonten ing lintang punika
Epsilon Indi inggih kalebet satunggaling objek ingkang narik kawigatosanipun kanggé dipunsinau wonten ing SETI ("Search for Extra-Terrestrial Intelligence")
Indus ugi gadhah sapérangan objek langit pérangan lebet ingkang dipunremeni déning para astronom
Ic 5152 inggih satunggaling galaksi boten aturan ingkang mapan wonten ing jarak 5,8 milyar taun cahya saking bumi
NGC 7041 lan NGC 7090 inggih kalih galaksi ingkang saged dipuncathet wonten ing rasi lintang Indus
Indus taksih kalebet satunggal kulawarga saking rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Chamaeleon lan Musca
Rasi lintang Indus ugi dipunkiteri déning rasi lintang sanèsipun kados ta rasi lintang Microscopium, Sagittarius, Telescopium, Pavo, Octans, Tucana lan Grus.
Hydrus Hydrus () inggih punika salah satunggaling jinis rasi lintang ingkang alit ingkang mapan wonten ing belahan langit sisih kidul
Rasi lintang Hydrus punika sepisanan dipundamel déning astronom Walanda, Petrus Plancius saking asiling observasi Pieter Dirkszoon Keyser lan Frederick de Houtman ing abad kaping enem welas
Nama Hydrus ing basa Latin gadhah teges "ula banyu lanang"
Nama punika ugi asring dipungayutaken kaliyan ula Lesser lan ula banyu alit, déné nama punika kados ingkang kaserat wontne ing "Uranometria" kagunganipun Johann Bayer ing taun 1603
(Ula banyu ageng inggih dipungambaraken déning rasi lintang Hydra)
Rasi lintang Hydrus gadhah tlatah ingkang ambanipun kirang langkung 243 drajat persegi lan ngewrat satunggal lintang ingkang dipunmangertosi minangka planit-planit
Rasi lintang Lacerta punika saged dipuntingali ing garis lintang antawisipun +8° lan-90° lan paling saée dipuntingali ing jam 9 dalu ing salebeting sasi Novèmber
Hydrus mapan wonten ing sisih tengen ing antawisipun awan "Magellanic"
Rasi lintang punika boten gadhah kathah lintang ingkang dipunparingi nama lan ngewrat objek langit pérangan lebet ingkang lemah sanget
Lintang ingkang padhang piyambak wonten ing rasi lintang Hydra punika inggih namung gadhah magnitudo tiga lan wujud segitiga wonten ing langit
Lintang ingkang padhang piyambak wonten ing rasi lintang Hydrus inggih punika lintang "beta Hydri", satunggaling lintang ingkang padhang ingkang mapan paling caket kaliyan kutub langit kidul
Lintang punika kalebet lintang jene radi oranye ingkang tebihipun kirang langkung 24,4 taun cahya
"Alpha Hydri", inggih lintang kurcaci kelas F ingkang umuripun kirang langkung 810 milyar, ingkang tebihipun 71 taun cahya saking bumi
"Gamma Hydri", inggih punika lintang ingkang padhang piyambak nomer tiga ing rasi lintang punika, ingkang tebihipun 214 taun cahya
Objek langit pérangan lebet ingkang paling narik kawigatosanipun para panaliti wonten ing rasi lintang Hydrus punika inggih, IC 1717, ingkang sapunika kawontenanipun sampun boten dipunmangertosi malih
Objek punika dipunobservasi lan dipundhokumentasikaken déning astronom "Danish", John Louis Emil Dreyer, nanging boten saged dipuntingali wonten ing koordinat ingkang dipunparingaken déning piyambakipun, ingkang mapan caket kaliyan "eta-2 Hydri", satunggaling lintang raksasa jene kanthi sistem planit
Hydrus ugi ngemu sapérangan objek ingkang saged dipuntitiki, ingkang wujudipun alit, caket lan nebula ingkang radi padhang, NGC 1511, lan galaksi elip ingkang alit, NGC 1473
Hydrus taksih kalebet satunggal kulawarga saking rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Indus, Chamaeleon lan Musca
Rasi lintang Hydrus ugi dipunkiteri déning rasi lintang sanèsipun kados ta rasi lintang Dorado, Eridanus, Horologium, Mensa, Octans, Phoenix, Reticulum lan Tucana.
Clara saking Assisi Clara saking Asisi (16 Juli 1194 – 11 Agustus 1253) punika satnggiling santa ingkang asalipun saking kitha Asisi lan misuwur amargi naté ngusir wadyabala mengsah ingkang badhé ngancuraken tlatah wau
Clara asalipun saking kulawarga bangsawan ing kitha Asisi
Piyambakipun mlajar saking kamiwahan dalemipun nalika taksih rumaja dhemi gesang mbektèkaken dhiri dhumateng Gusti salebetipun kamiskinan
Salajengipun piyambakipun dados biarawati lan madegaken Biara Klaris ingkang Papa
Clara lan biarawati sanèsipun kepéngin gesang kados déné kaum miskin saéngga para biarawati kasebat gesang ing salebetipun kaprasajan
Nalika bapanipun tilar donya lan marisaken bandhanipun, Clara maringaken sadaya dhumateng kaum miskin
Ing satunggaling dinten, sapasukan mengsah nyerang kitha papan biaranipun wonten
Para wadyabala mengsah ngupados nyerang biara ugi
Clara salajengipun mundhut "monstrans" (piranti kanggé ngetingalaken Sakramèn Mahasuci salebetipun sakramèn) lan ngangkat monstrans wau
Sauntawis punika, piyambakipun lan para biarawati sanès ngunjukaken sembayangan
Nalika para wadyabala mengsah mirsani para biarawati punika, dumadakan wadyabala mengsah mundur saéngga biara saged slamet.
Hydra Hydra inggih punika salah satunggaling jinis rasi lintang ingkang paling amba saking 88 rasi lintang modhern, ingkang ambanipun 1303 drajat persegi
Ugi kalebet rasi lintang ingkang paling dawa ingkang langkung saking 100 drajat, ingkang mapan wonten ing belahan langit sisih kidul
Hydra inggih asalipun saking basa Latin ingkang tegesipun "ula banyu", ingkang dipuntingali saking wujud rasi lintangipun ing langit, ingkang wujudipun pancen kados ula kembar
Rasi lintang Hydra punika sepisanan dipundamel déning astronom Yunani, Ptolemy, ing abad kaping kalih
Tiyang Jepang nyebat rasi lintang punika kanthi sebatan Nuriko, déne tiyang Cina nyebat rasi lintang punika kanthi sebatan "Liu" utawi "Willow"
RAsi lintang Hydra ing sisih kidul dipunkiteri déning rasi lintang Libra lan Centaurus
Déné ing sisih lor dipunkiteri déning rasi lintang Cancer
Wonten sujarah ingkang dangu ngantos rasi lintang punika melebet 48 rasi lintang ingkang dipundhaptar déning astronom Ptolemy ing abad kaping kalih
Rasi lintang Hydra gadhah tlatah ingkang ambanipun kirang langkung 1303 drajat persegi lan ngewrat sangang lintang ingkang dipunmangertosi minangka planit-planit
Rasi lintang Hydra punika saged dipuntingali ing garis lintang antawisipun +54° lan-83° lan ingkang saé piyambak dipuntingali ing jam 9 dalu ing salebeting sasi April
Kajawi kalebet rasi lintang ingkang ageng, rasi lintang Hydra ugi gadhah unsur-unsur pokok
Lintang ingkang padhang piyambak wonten ing rasi lintang Hydra punika inggih "Alpha Hydrae" utawi "Alphard" ingkang gadhah magnitudo kalih
Punika kalebet lintang binar kanthi raksasa ingkang ngemu kathah barium kanggé komponèn ingkang paling baku
Kalih lintang sanèsipun ingkang saged dipuncathet ing rasi lintang punika ingkang kekalihipun gadhah magnitudo 3, ingih punika "Gamma Hydrae" ingkang ugi dipunsebat "Dhanab al Suja" (buntut ula) lan "zeta Hydrae" ingkang ing rikala wekdal dipunsebat "Hydrobius"
Objek langit pérangan lebet ingkang wonten ing rasi lintang Hydra punika ing antawisipun inggih wonten tigang objek Messier
"Messier 83 (NGC 5236)", utawi GAlaksi Pinwheel kidul, ingkang mapan caket ing sakitering rasi lintang antawisipun Hydra kaliyan Centaurus, kirang langkung 15 milyar taun cahya
"Messier 60 (NGC 4590)" inggih punika kalebet "globular cluster" ingkang tebihipun 33.000 taun cahya, ingkang ngewrat paling sakedhik 42 lintang variabel
"Messier 48 (NGC 2548)" inggih kalebet lintang kluster kebikak ingkang mapan caket ing sakitering pinggiran rasi lintang punika kaliyan rasi lintang Monoceros
Ing kaanan cuaca ingkang saé, kluster punika saged dipuntingali kanthi mripat langsung
Hydra taksih kalebet satunggal kulawarga saking rasi lintang Hercules, sesarengan kaliyan rasi lintang Hercules, Sagitta, Aquila, Lyra, Cygnus, Vulpecula, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Ara, Triangulum Australe lan Crux
Rasi lintang Hydra ugi dipunkiteri déning rasi lintang sanèsipun kados ta rasi lintang Antlia, Cancer, Canis Minor, Centaurus, Corvus, Crater, Leo, Libra, Lupus, Monoceros, Puppis, Pyxis, Sextans lan Virgo.
Horologium Horologium inggih punika salah satunggaling jinis rasi lintang ingkang alit lan lemah ingkang mapan wonten ing belahan langit sisih kidul kanthi deklinasi udakawis-60 drajat
Horologium inggih saking basa Latin kanggé paring nama jam
Rasi lintang horologium inggih dipundamel sepisanan ing abad kaping wolulas déning Abbé Nicolas Louis de Lacaille, ingkang paring nama asli rasi lintang punika kanthi sebatan Horologium Oscillitorium sasampunipun jam pendulum kanggé ngurmati inventoripun, Christiaan Huygens
Lajeng nama punika dipuncekak dados Horologium
Rasi lintang Horologium gadhah laladan ingkang ambanipun kirang langkung 249 drajat persegi lan ngewrat satunggal lintang ingkang dipunmangertosi dados planit-planit
RAsi lintang horologium saged dipuntingali wonten ing garis lintang ing antawisipun +30° lan-90° lan ingkang saé piyambak dipuntingali ing jam 9 dalu ing sasi Dhésèmber